Te Tutakaʻanga a te Chief Ombudsman e tu mai nei

#### Akatomoʻanga

Ko tetai angaanga a te Chief Ombudsman koia, ko te akapapuʻanga e ko te au ngai e noo nei te au tu tangata rava rai tei anoanoʻia kia akatakake ia atu, e te te akono meitaki ia ara ratou- kare oki e tikaʻanga o te au tangata tei akanooʻia ki roto i teia au ngai i te aere atu ki vao I teia ngai ma te kore e akatikaanga. Ka o katoa atu te au ngai akatakeʻanga no te maki COVID-19 ki roto i teia au ngai ka tutaka ia atu.

Ka oronga atu te Chief Ombudsman i tetai tikaʻanga ki tona au Opita kia tomo atu ki roto i teia ngai ei kauono nona, no te koikoi mai i te au tuatua a te au tangata e noo nei ki roto i teia ngai, ma te akarakaraatu i te au akonoʻanga i roto i teia au ngai, kia rauka te marama e, me te tau nei te au peu, te tu, e te akonoanga ki runga i te au tangata e noo nei ki roto i teia au ngai.

#### Eaa te ka tupu i te tuātau e rave ia ara teia tutakaʻanga

Te tamankoʻia nei e, ka pou rai tetai rua(2) ora no teia tutakaʻanga. Te irinaki katoa nei te au Kauono o te Chief Ombudsman e, kare ta rātou angaanga e tamanamanata atu i te akateretereʻanga o teia au ngai.

Ka aere ua teia au Opita na roto i teia au ngutuʻare ma te akarakara matatio i te au angaanga i roto i teia au ngai. Me ka anoanoaʻia, ka topapa atu rātou ki runga i tetai au ngutupu kia kite rātou e, eaa te apinga e vai nei i roto i te au piʻa, kia marama tikai rātou i te raveraveʻanga o te au angaanga i roto i teia au ngai.

Ka aru teia au Opita i te au akataeretereʻanga no te oraanga meitaki o teia au ngutuare ma te aao atuʻanga i te au apinga pāruru kopapa koia oki te PPE i roto i te reo papaa.

#### Ka akapeea koe i te akaari atuʻanga i taau i kite I roto i teia Tutakaʻanga

Ko te apinga puapinga roa atu i roto i teia tutakaʻanga, koia ko te akarongorongo atuʻanga i te pukapukaʻanga a te au tangata, e noo nei ki roto i teia au ngai, no runga i te akonoanga e te tūranga o teia au ngai akiatakakeʻanga.

I muri ua ake i teia tutakaʻanga, ka tuku ia atu tetai teka korero, me kore ra, imēre no te pati atu ki tetai au tangata e noo ra ki roto i teia au ngai akatakakeʻanga i te tuātau i rave ia atu ei te tutakaanga. Ko te akakoroʻanga o teia teka korero e te imēre, koia no te pati atu ki teia au tangata kia paupau atu i tetai au uiʻanga no runga i te au akonoʻanga i roto i te ngai akatakakeʻanga ta rātou e noo ra. Me ko koe tetai e noo ra ki roto i tetai o teia au ngai akatakakeʻanga i te tuātau o te tutakaʻanga e, kare e patianga i tae atu kia koe, ka rauka ia koe i te tuku atu i tetai imere ki te [MIQ@ombudsman.parliament.nz](mailto:MIQ@ombudsman.parliament.nz) ma te Upoko Tuatua ‘MIQ survey’, me ka inangaro oki koe i te paupau atu i teia au uianga.

A tetai tuātau katoa i muri ake i te tutakaʻanga, ka rave atu rai te au Opita i tetai au uiuiʻanga takake ki tetai au tangata e noo ra ki roto i tetai o teia au ngai akakatakakeʻanga, i te tuātau o te tutakaʻanga na runga ua i te taniuniu. Me kare koe e rīngi ia atu inara te anoano ra koe kia piri atu koe ki roto i teia uiuiʻanga na runga i te taniuniu, imere atu i te [MIQ@ombudsman.parliament.nz](mailto:MIQ@ombudsman.parliament.nz) ma te upoko tuatua ‘MIQ interview’, me kore ra rīngi atu i te numero tutakikore 0800 802 602. Ka tautau rai te au Opita kia rauka ia rātou i te atoro atu ia koe no toou manako.

Ko te au tuatua kātoatoa te ka tae atu ki roto i te rima o te au Opita, ka vaooʻia te reira ki tetai ngai papu e te muna. Kare tetai ua atu ingoa o te au tangata ka komakoma atu ki te au Opita e taikuʻia i roto i tetai ua atu ripoti no teia tutakaʻanga.

Ko te au apinga kātoatoa ka rauka mai mei roto i teia kimikimiʻanga, ka taangaanga atu te Chief Ombudsman i te reira no te oronga atu i tetai au tamankoʻanga ei akameitakiʻanga mai i te raveraveanga angaanga, te ropirpoiʻanga e te akonoʻanga i te au tangata ka noo atu ki roto i teia au ngai.

#### Akapekapekaʻanga

Kua akakoroʻia teia tutakaʻanga na te Ombudsman i te au ngai akatakakeʻanga no te akapapuʻanga e, kare e takinokinoʻanga ki te oraanga e te tikaanga o tetai ua atu tangata e tupu nei i roto i reira. Kare ra teia turanga tana e rave nei i akakoroʻia no te akara tamou e te ariki atu i te akapekapekaʻanga e te marekakore o te tangata i teia au ngai.

Me e akapekapekaʻanga me kore ara e marekakore toou i tetai tuanga i roto i tetai o teia au ngai, e aravei atu koe i te Tangata Maata me kore ara te Wellbeing Coordinator o te reira ngai. Ka rauka katoa ia koe i te aravei atu i te Resolutions Team o te ngai akatakakeʻanga taau e noo ara na roto i te akakikiʻanga i te au ngai ka anoanoʻia i runga i te kupe roro uira <https://www.miq.govt.nz/about/contact-us/complaints-procedure/> me kore ara, ringi atu i te numero tutakikore 0800 476 647.

Me kua rave takere ra koe i teia nga takainga i runga nei, e kare e paʻuanga me kore ra kare te pauʻanga i tau i toou manakoʻanga mei ko mai i te Marae Ora me kore ra te Opati o te Kavamani na ratou teia tuanga, penei i reira e, ka rauka i te Ombudsman i te tauturu.

Me i pati ana koe i tetai tikaanga kia kore koe noo atu ki roto i tetai ngai akatakakeʻanga me kore ra kia akaruke atu koe i te ngai akatakakeʻanga no tetai tuatau no tetai akakoroʻanga puapinga, ka rauka i te Chief Ombudsman i te akarakara matatio atu ki roto i teia. Ka rauka ia koe i te akarakara atu ki roto i te tuʻanga a te Chief Ombudsman no teia turanga i runga i te kupe roro uira <https://www.ombudsman.parliament.nz/what-we-can-help/complaints-about-government-agencies/how-make-complaint>

#### Tetai au Akamaramaramaʻanga ke atu

Me ka inangaro koe i te kite oonu atu ki roto i te au angaanga a te Chief Ombudsman, atoro atu i te kupe roro uira <https://www.ombudsman.parliament.nz/what-we-can-help/monitoring-covid-19-managed-isolation-and-quarantine-facilities>.

Me e uiʻanga taau me kore me ka inangaro koe i te kite oonu atu ki roto i teia tutakaʻanga na te Chief Ombudsman i te au ngai akatakakeʻanga, imere atu i toou manako ki te [MIQ@ombudsman.parliament.nz](mailto:MIQ@ombudsman.parliament.nz). Tei runga katoa matou i te Pukamata (@ombudsmannz).